Torsdag formiddag kunne Nordjyllands Politi beslaglægge fem kilo hash på en adresse i Hjørring. Politiet havde fået et tip om, at der blev dyrket hampeplanter på adressen, og efter en nærmere undersøgelse af adressen, kunne politiet beslaglægge fem kilo hash, der lå gemt på bopælen. Det oplyser vicepolitikommissær ved Nordjyllands politi, Peter Skovbak. Beboeren, en 49-årig mand, sigtes efter straffelovens bestemmelser om narkotika, og han er løsladt igen. Torsdag slog politiet ligelees til mod to skunklaboratorier i Fjerritslevområdet. Her blev beslaglagt henholdsvis 143 og 120 skunkplanter. Der er dog umiddelbart tale om tre eneltstående sager, som ikke har noget med hinanden at gøre, oplyser Peter Skovbak.

Referat:
Et tip førte til, at politiet kunne beslaglægge fem kilo hash og flere hampeplanter i Hjørring.